7. klase

**Modulis: Plaukstošas personības**

**Tēma: Psihotropās vielas un alkohols**

**Tēmas atsegums**

**Tēmas apguve strukturēta divās nodarbībās:**

1. nodarbība: Saprātīga izvēle
2. nodarbība: Ieradumi

**Tēmas apguves mērķi:**

***Zināšanas: veicināt sapratnes veidošanos par to,***

* kādas ir legālās un nelegālās psihotropās vielas;
* kādi ir riski un saslimšanas veidi lietojot alkoholu vai narkotiskās vielas;
* kādi ir fiziskie un psiholoģiskie riski no atkarībām;
* ko nozīmē “zems risks” alkoholisko dzērienu lietošanā pieaugušā vecumā;
* kādas fiziskās un psiholoģiskās sekas veidojās no atkarībām;
* kādi ir fakti par tabakas smēķēšanas izraisīto kaitējumu;
* kādas ir iespējas saņemt atbalstu atkarību mazināšanai un likvidēšanai.

***Morālās prasmes: sekmēt šādu morālo ieradumu veidošanos skolēnos:***

* apzināti dot priekšroku dzīvei bez psihotropām vielām un alkohola, rūpējoties par savu fizisko un psihisko veselību un labsajūtu;
* izprast psihotropo vielu un alkohola ietekmi uz turpmāko dzīvi un mērķu izvirzīšanu;
* paplašināt zināšanas par narkotikām un alkoholu un uzzināt, kā pieņemt ar tiem saistītus saprātīgus lēmumus.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Cilvēka cieņa, dzīvība | Rūpes, brīvība, cilvēka daba, harmonija |
| **Tikumi** | Atbildība, gudrība, savaldība, mērenība, centība, solidaritāte | Kritiskā spriestspēja, pārliecinātība  |

**Tikumu praktizēšanas iespējas**

* Diskusija par narkotiku un pārmērīgu alkohola lietošanu, pārdomājot, kāpēc cilvēki varētu pieņemt šādu lēmumu – lietot psihotropās vielas un alkoholu.
* Morālā dilemma par saprātīgu rīcību un skolēnu iespējamo pieredzi līdzīgā situācijā.